Dunyodagi eng nufuzli 100 kishi e'lon qilindi

Buyuk Britaniyaning “The Times” nashri dunyodagi eng nufuzli 100 kishining 2022 yilgi ro'yxatini e'lon qildi.
Mazkur ro'yxatdan Rossiya prezidenti Vladimir Putin, Ukraina rahbari Vladimir Zelenskiy, AQSh prezidenti Jo Bayden, xitoy raisi Si Tszinpin, Germaniya kantsleri Olaf Sholts joy olgan. Zelenskiy haqidagi matnni Bayden yozgan, Putin haqidagi fikrni esa muxolifatchi Aleksey Navalniy bergan.
“Ukraina prezidentidan ilhomlangan erkin dunyo mamlakatlari so'nggi paytlarda har qachongidan ham birdam, qat'iy va maqsadliroq bo'ldi. AQSh hamda ittifoqchilarimiz ko'magida Zelenskiy tarixda o'z izini qoldirdi va butun dunyoga Ukraina bardosh berishini va uning xalqi pirovardida o'zi orzu qilgan demokratik kelajakka erishishini isbotladi”, — deb yozgan Bayden.
Navalniy o'z matnida Vladimir Putinning asl missiyasi “dunyo yetakchilari va ekspertlaridan tortib oddiy odamlargacha” hammaga saboq berish ekanini ta'kidlagan.
“Putin yana bir bor bizga kichik saylovda soxtalik bilan boshlangan yo'l doimo diktatura bilan tugashini eslatdi. Diktatura esa har doim urushga olib keladi. Bu saboqni unutmasligimiz kerak”, — degan u.
Shuningdek, ro'yxatda Chili prezidenti Gabriel Borich va Koreya prezidenti Yun Sok Yol ham o'rin olgan.
Avvalroq Marhum Usmonxon Alimov dunyoning eng nufuzli musulmonlari ro'yxatidan joy olgandi. Shuningdek, dunyoning eng nufuzli ayollari reytingi e'lon qilingandi.